jkorsvik/nowiki_second_scrape_merged huggingface dataset:
Paris–Roubaix 2006

Paris–Roubaix 2006 fant sted den 9. april 2006 og var den 104. utgaven av det tradisjonsrike rittet. Rytterne startet i Compiègne og gikk i mål i Roubaix på en strekning på 259 km. Sveitseren Fabian Cancellara vant rittet foran Tom Boonen og Alessandro Ballan. Leif Hoste, Peter Van Petegem og Vladimir Gusev ble egentlig nummer 2-4, men bli diskvalifisert fordi de syklet videre når togbommen gikk ned like før mål.


== Resultat ==


== Eksterne lenker ==
(en) 2006 Paris-Roubaix – kategori av bilder, video eller lyd på Commons
Shefki Kuqi

Shefki Kuqi (født 10. november 1976 i Vučitrn) er en finsk fotballspiller som opprinnelig kommer fra Kosovo, og som spiller for den skotske klubben Hibernian FC. Han har tidligere spilt for en rekke klubber, deriblant Sheffield Wednesday, Ipswich Town, Blackburn Rovers, Fulham, Swansea City, Derby County og Newcastle United.
Kuqi representerte Finland ved 62 anledninger og scoret syv landslagsmål. Hans vanligste målfeiring er å ta et mageplask på bakken, noe som har gitt ham kallenavnet «Den flyvende finne».


== Referanser ==


== Eksterne lenker ==
(en) Shefki Kuqi – FIFA 
(en) Shefki Kuqi – UEFA 
(en) Shefki Kuqi – Transfermarkt 
(en) Shefki Kuqi – Transfermarkt (manager) 
(en) Shefki Kuqi – national-football-teams.com 
(en) Shefki Kuqi – WorldFootball.net 
(en) Shefki Kuqi – Soccerbase.com 
(en) Shefki Kuqi – FootballDatabase.eu 
(en) Shefki Kuqi – Soccerway 
(en) Shefki Kuqi – EU-Football.info
Ivan Riley

Ivan Harris Riley (født 31. desember 1900, død 28. oktober 1943) var en amerikansk sportsutøver som deltok i de olympiske leker 1924 i Paris.
Riley vant en olympisk bronsemedalje i friidrett under OL 1924 i Paris. Han kom på tredjeplass på 400 meter hekk bak sin landsmann Morgan Taylor og Erik Wilén fra Finland. 


== OL-medaljer ==
 1924  Paris - Bronse i friidrett, 400 m hekk  USA


== Eksterne lenker ==
(en) Ivan Riley – Olympedia 
(en) Ivan Riley – Sports-Reference (OL-resultater – arkivert) 
(en) Ivan Riley – Track and Field Statistics
Paul Bontemps

Paul Bontemps (født 16. november 1902 i Paris, død 25. april 1981 i Sèvres) var en fransk friidrettsutøver som deltok i de olympiske leker 1924 i Paris.
Bontemps vant en olympisk bronsemedalje under OL 1924 i Paris. Han kom på tredjeplass på 3000 meter hinder bak Ville Ritola og Elias Katz begge fra Finland.


== OL-medaljer ==
 1924  Paris - Bronse i friidrett, 3000 m hinder  Frankrike


== Referanser ==


== Eksterne lenker ==
(en) Paul Bontemps – Olympedia 
(en) Paul Bontemps – Sports-Reference (OL-resultater – arkivert) 
(en) Paul Bontemps – Track and Field Statistics
Anjem Choudary

Anjem Choudary (født 1967 i Welling, England) er en britisk tidligere advokat og talsmann for den islamistiske gruppen Islam4UK. Han er gift, har fire barn, og bor i Ilford, London. 
Choudary studerte medisin ved University of Southampton før han begynte å studere rettsvitenskap. Han utdannet seg til advokat, og ble valgt til formann i Society of Muslim Lawyers. Han møtte senere den radikale Omar Bakri Muhammad, og de to dannet den islamistiske organisasjonen al-Muhajiroun som organiserte flere protestmarsjer og demonstrasjoner. Al-Muhajiroun var en kontroversiell organisasjon, som senere ble oppløst etter den britiske regjeringens beslutning om å forby organisasjonen fordi den ble ansett som en terrororganisasjon. Choudary var også med på å grunnlegge flere andre islamistiske radikale organisasjoner før han ble talsmann for den fundamentalistiske organisasjonen Islam4UK. 
Choudary er en høylytt kritiker av Storbritannias engasjement i krigene i Irak og i Afghanistan, og har rost terroristene som var involvert i angrepene den 11. september 2001 og 7. juli 2005. Han tror på gjennomføringen av sharia-lovene over hele Storbritannia, og han marsjerte i protest mot Jyllands-Posten sine karikaturer av Muhammed. Choudary har fått liten støtte fra den ordinære britisk-muslimske befolkningen, og stor grad har han blitt kritisert i mediene. Choudary har stor tro på overlegenheten til islam over alle andre trosretninger, og gjennomføringen av sharia-lovene, i sin helhet, i Storbritannia. I 2001 uttalte han at hans lojalitet er til islam, og ikke til et land. Han mener at for en ekte muslim er et britisk pass ikke noe mer enn et reisedokument. Choudary har støtte blant mindretallet av muslimer i Storbritannia som kunne anses å ha konservative synspunkter. 


== Eksterne lenker ==
(en) Anjem Choudary – kategori av bilder, video eller lyd på Commons 
(en) Anjem Choudary på Internet Movie Database
Lennart Steffensen

Lennart Steffensen (født 12. juli 1977 i Oslo) er en norsk tidligere fotballspiller, som spilte i forsvar.
Han ble tatt opp i A-lagstroppen til Skeid i slutten av 1996. Han spilte to kamper for det norske U21-landslaget, og skiftet klubb til Stabæk før 2000-sesongen. Han spilte dog aldri fast. Så tidlig som august 2000 meldte han overgang til Vålerenga. Der spilte han til våren 2002, da han ble lånt ut til Hønefoss. Overgangen ble gjort permanent foran 2003-sesongen. Foran 2006-sesongen dro han til Notodden. I august 2009 ble han solgt tilbake til Hønefoss. Trener Jan Halvor Halvorsen sluttet i Notodden når han fikk vite at klubben hadde solgt kapteinen sin. Han gjorde comeback den 16. august 2009, hvor han også scoret ett mål.


== Referanser ==


== Eksterne lenker ==
(en) Lennart Steffensen – Transfermarkt 
(no) Lennart Steffensen – Norges Fotballforbund 
(en) Lennart Steffensen – FBref 
Spillerpresentasjon på Hønefoss BKs hjemmesider
William Nichol

William Peter Nichol (født 1901, død 1955) var en britisk friidrettsutøver som deltok i de olympiske leker 1924 i Paris.
Nichol vant en olympisk sølvmedalje i friidrett under OL 1924 i Paris. Han var med på det britiske stafettlaget som kom på andreplass på 4 x 100 meter for menn med tiden 41,2 bak USA som vant med 41,0 som var ny verdensrekord. De andre på laget var Harold Abrahams, Walter Rangeley og Lancelot Royle.


== OL-medaljer ==
 1924  Paris -  Sølv i friidrett, 4 x 100 meter menn  Storbritannia


== Referanser ==


== Eksterne lenker ==
(en) William Nichol – Olympedia 
(en) William Nichol – Sports-Reference (OL-resultater – arkivert) 
(en) William Nichol – databaseOlympics.com (arkivert) 
(en) William Nichol – Track and Field Statistics
Lancelot Royle

Lancelot Carrington Royle (født 31. mai 1898, død 19. juni 1978) var en britisk friidrettsutøver som deltok i de olympiske leker 1924 i Paris.
Royle vant en olympisk sølvmedalje i friidrett under OL 1924 i Paris. Han var med på det britiske stafettlaget som kom på andreplass på 4 x 100 meter for menn med tiden 41,2 bak USA som vant med 41,0 som var ny verdensrekord. De andre på laget var Harold Abrahams, William Nichol og Walter Rangeley.


== OL-medaljer ==
 1924  Paris - Sølv i friidrett, 4 x 100 meter menn  Storbritannia


== Referanser ==


== Eksterne lenker ==
(en) Lancelot Royle – Olympedia 
(en) Lancelot Royle – Sports-Reference (OL-resultater – arkivert) 
(en) Lancelot Royle – Track and Field Statistics 
(en) Lancelot Royle – TheSports.org
Boligkrisen i København 1908

Boligkrisen i København 1908 oppsto som følge av overbygging i årene forut for 1908, spesielt i den nye bydelen Islands Brygge. I 1908 ble markedet mettet, med den følge at nybygging av utleieleiligheter i København stoppet helt opp, med stor arbeidsledighet blant håndverkere som resultat.
Krisen gikk hardt ut over Privatbanken, som under Axel Heides ledelse hadde vært involvert i utbyggingen av Islands Brygge. En av følgene av krisen var opprettelsen av Arbejdernes Andels Boligforening i 1912, som en andelsboligform uten tilknytning til markedsmekanismene forøvrig.
Boligbyggingen falt til et lavt nivå, mens tilstrømningen av nye innbyggere til byen fortsatte, noe som medførte boligmangel etter første verdenskrig. Københavns Kommune måtte oppføre i første omgang midlertidige boliger og brakker, og senere permanente boligområder på 1920- og 1930-tallet.
George Renwick

George Russell Renwick (født 7. august 1901, død 25. juli 1984) var en britisk friidrettsutøver som deltok i de olympiske leker 1924 i Paris.
Renwick vant en olympisk bronsemedalje i friidrett under OL 1924 i Paris. Han var med på det britiske stafettlaget som kom på tredjeplass på 4 x 400 meter for menn med tiden 3.17,4 bak USA som vant med 3.16,0 som var ny verdensrekord, Sverige ble nummer to. De andre på laget var Edward Toms, Richard Ripley og Guy Butler.


== OL-medaljer ==
 1924  Paris - Bronse i friidrett, 4 x 400 meter menn  Storbritannia


== Eksterne lenker ==
(en) George Renwick – Olympics.com 
(en) George Renwick – Olympic.org 
(en) George Renwick – Olympedia 
(en) George Renwick – Sports-Reference (OL-resultater – arkivert)
Richard Ripley

Richard Nicholson Ripley (født 23. juni 1901, død juli 1996) var en britisk friidrettsutøver som deltok i de olympiske leker 1924 i Paris.
Ripley vant en olympisk bronsemedalje i friidrett under OL 1924 i Paris. Han var med på det britiske stafettlaget som kom på tredjeplass på 4 x 400 meter for menn med tiden 3.17,4 bak USA som vant med 3.16,0 som var ny verdensrekord, Sverige ble nummer to. De andre på laget var Edward Toms, George Renwick og Guy Butler.


== OL-medaljer ==
 1924  Paris - Bronse i friidrett, 4 x 400 meter menn  Storbritannia


== Referanser ==


== Eksterne lenker ==
(en) Richard Ripley – Olympics.com 
(en) Richard Ripley – Olympic.org 
(en) Richard Ripley – Olympedia 
(en) Richard Ripley – Sports-Reference (OL-resultater – arkivert) 
(en) Richard Ripley – databaseOlympics.com (arkivert)
Edward Toms

Edward James Toms (født 11. desember 1899, død 2. januar 1971) var en britisk friidrettsutøver som deltok i De olympiske leker i 1924 i Paris.
Toms vant en olympisk bronsemedalje i friidrett under OL i 1924 i Paris. Han var med på det britiske stafettlaget som kom på tredjeplass på 4 × 400 meter for menn med tiden 3.17,4, bak USA som vant med 3.16,0 som var ny verdensrekord, Sverige ble nummer to. De andre på laget var Richard Ripley, George Renwick og Guy Butler.


== OL-medaljer ==
 1924  Paris - Bronse i friidrett, 4 x 400 meter menn  Storbritannia


== Eksterne lenker ==
(en) Edward Toms – Olympics.com 
(en) Edward Toms – Olympic.org 
(en) Edward Toms – Olympedia 
(en) Edward Toms – Sports-Reference (OL-resultater – arkivert) 
(en) Edward Toms – databaseOlympics.com (arkivert) 
(en) Edward Toms – Track and Field Statistics
Liste over geologiske formasjoner på Merkur

Liste over geologiske formasjoner på Merkur er en liste over kjente fjellkjeder, platåer, daler, sletter, klipper og kratre på Merkur.


== Fjellkjeder ==
Caloris Montes


== Platåer ==
Antoniadi Dorsum
Schiaparelli Dorsum


== Daler ==
Arecibo Vallis
Goldstone Vallis
Haystack Vallis
Simeiz Vallis 


== Sletter ==
Borealis Planitia
Budh Planitia
Caloris Planitia
Odin Planitia
Sobkou Planitia
Suisei Planitia
Tir Planitia


== Klipper ==
Adventure Rupes
Astrolabe Rupes 
Discovery Rupes
Endeavour Rupes
Fram Rupes
Gjöa Rupes 
Heemskerck Rupes
Hero Rupes
Mirni Rupes
Pourquoi-Pas Rupes
Resolution Rupes
Santa María Rupes
Victoria Rupes
Vostok Rupes
Zarya Rupes
Zeehaen Rupes


== Kratre ==
Samtlige kratre har fått sine navn etter kjente poeter, forfattere, arkitekter, kunstnere og artister.
Bert MacDonald

Bertram «Bert» Hector MacDonald (født 25. mai 1902 i Birmingham, død 28. desember 1965) var en britisk friidrettsutøver som deltok i de olympiske leker 1924 i Paris.
MacDonald vant en olympisk sølvmedalje i friidrett under OL 1924 i Paris. Han var med på det britiske laget som kom på andreplass på 3000 meter lag bak Finland. De andre på laget var Harry Johnston og George Webber.


== OL-medaljer ==
 1924  Paris - Sølv i friidrett, 3000 meter lag  Storbritannia


== Eksterne lenker ==
(en) Bert MacDonald – Olympedia 
(en) Bert MacDonald – Sports-Reference (OL-resultater – arkivert) 
(en) Bert MacDonald – Track and Field Statistics
Harry Johnston (friidrettsutøver)

Herbert Arthur «Harry» Johnston (født 16. april 1902, død 5. april 1967) var en britisk friidrettsutøver som deltok i de olympiske leker 1924 i Paris.
Johnston vant en olympisk sølvmedalje i friidrett under OL 1924 i Paris. Han var med på det britiske laget som kom på andreplass på 3000 meter lag bak Finland. De andre på laget var Bert MacDonald og George Webber.


== OL-medaljer ==
 1924  Paris - Sølv i friidrett, 3000 meter lag  Storbritannia


== Referanser ==


== Eksterne lenker ==
(en) Harry Johnston – Olympedia 
(en) Harry Johnston – Sports-Reference (OL-resultater – arkivert) 
(en) Harry Johnston – Track and Field Statistics
Yan Zhengqing

Yan Zhenqing (forenklet kinesisk: 颜真卿, tradisjonell kinesisk: 颜真卿; pinyin: Yan Zhēnqīng, Wade-Giles: Yen Chench'ing, født 709 i Wannian i provinsen Jiangxi i Kina, død 785) var en ledende kinesisk kalligraf og en guvernør på Tang-dynastiets tid. 
Hans kunstneriske prestasjon i kinesisk kalligrafi regnes som mesterlig gjennom hele historien, og hans skriftstil, Yan, blir ofte etterlignet.


== Referanser ==


== Litteratur ==
Hucker, Charles O. (1985). A Dictionary of Official Titles in Imperial China. Stanford: Stanford University Press. ISBN 0-8047-1193-3. 
Yao Jinming; Ed. Zhu Boxiong (1998). Zhong Guo Shu Hua Ming Jia Jing Pin Da Dian. Zhejiang Edu Press. ISBN 7-5338-2769-4. 
McNair, Amy. (1998). The Upright Brush: Yan Zhenqing's Calligraphy and Song Literati Politics. Honolulu: University of Hawaii Press. ISBN 0-8248-2002-9.
Kongelig bygningsinspektør

Kongelig bygningsinspektør er en dansk tittel som tildeles arkitekter som arbeider for regenten. Dette innebærer i dagens samfunn den danske stat. Slots- og Ejendomsstyrelsen har ansvaret for å utpeke de kongelige bygningsinspektørene.
Embedet omfatter ikke én, men flere inspektører som har forskjellige danske landsdeler som arbeidsfelt. Det er fem bygningsinspektorater:

1. inspektorat omfatter Københavns og Frederiksbergs kommuner
2. inspektorat omfatter det meste av Region Hovedstaden
3. inspektorat omfatter bygningene på Slotsholmen i København og nærmeste omliggende bygninger
4. inspektorat omfatter deler av region Hovedstaden; Bornholm, hele Region Sjælland og hele Fyn (del av Region Syddanmark)
5. inspektorat omfatter hele Jylland (del av Region Syddanmark, hele Region Midtjylland, hele Region Nordjylland)Bygningsinspektørene utnevnes for 4 år om gangen. Ved siste utnevnelse i 2008 ble følgende utnevnt:

Erik Møllers Tegnestue; 1. inspektorat
Fogh & Følner: 2. inspektorat
Hvidt & Mølgaard: 3. inspektorat
Creo Arkitekter: 4. inspektorat
Kjær & Richter: 5. inspektoratInspektørene fører bygningsmessig tilsyn med en vesentlig del av kulturarven i form av statens fredede eiendommer og andre verdifulde statseide bygningsverk i Danmark. I tillegg fungerer de som statens konsulenter i byggesaker som har med landets kirker å gjøre.
Tidligere var det en meget attraktiv utnevnelse, da den nesten ga en arkitekt monopol på offentlige arbeidsopgaver i en bestemt landsdel. I våre dager er stillingens oppgave sterkt begrenset ettersom større arkitektoppgaver for staten settes ut på anbud og i åpen konkurranse.


== Eksterne lenker ==
Slots-og ejend Kongelige bygningsinspektører
Kongelige bygningsinspektører udnævnt
George Webber

George J. Webber (født 1895, død 1950) var en britisk friidrettsutøver som deltok i de olympiske leker 1924 i Paris.
Webber vant en olympisk sølvmedalje i friidrett under OL 1924 i Paris. Han var med på det britiske laget som kom på andreplass på 3000 meter lag bak Finland. De andre på laget var Bert MacDonald og Harry Johnston.


== OL-medaljer ==
 1924  Paris - Sølv i friidrett, 3000 meter lag  Storbritannia


== Referanser ==


== Eksterne lenker ==
(en) George Webber – Olympedia 
(en) George Webber – Sports-Reference (OL-resultater – arkivert)
Huai Su

Huai Su (forenklet kinesisk: 怀素; tradisjonell kinesisk: 怀素, født 737 i Changsha, død 799) var en buddhistisk munk og kalligraf på Tang-dynastiets tid. Mindre enn ti av hans verk har blitt bevart. Han og Zhang Xu regnes for de viktigste håndskriftkalligrafene i løpet av Tang-dynastiets tid.
Han ble født i det nåværende Changsha, Hunan. Ikke mye er kjent om hans tidlige liv. Det er mulig at Huai Su var en nevø av dikteren Qian Qi (钱起). Han ble munk i sin barndom.
Det fortelles at han plantet banantrær ved tempelet han holdt til i og at han brukte bladene til å skrive på. Han hadde en trang til å drikke, hvilket virket inn på hans skrivestil.


== Litteratur ==
Zhu, Guantian, "Huai Su". Encyclopedia of China (Arts Edition), 1st ed.
Spektrometer

Spektrometer er et optisk instrument for å dele opp lys i dets spektrum for å kunne analysere hvilke bølgelengder det inneholder. En inngangsspalte behøves når kilden er utbredd. Det innkommende lyset spres ved hjelp av et diffraksjonsgitter eller en prisme. Et spektrometer kan benyttes innen astronomien for å analysere hvilke grunnstoff en stjerne inneholder, eller innen kjemien for å studere grunnstoffets egenskaper.


== Se også ==
Fluorimeter
Orkhoninskripsjonene

Orkhoninskripsjonene er det eldste kjente eksempelet på gammeltyrkisk skrift. De ble skrevet i hva som i dag kalles for orkhonskrift, eller «tyrkiske runer». 
De ble risset inn tidlig på 700-tallet f.Kr. på to monumenter som ble reist ved Orkhonelvens dal i dagens Mongolia. De ble gjort til ære for to göktyrkiske prinser ved navn Kul Tigin og hans bror Bilge Qaghan, henholdsvis en politiker og militærleder. Senere ble det oppdaget tre mindre monumenter i nærheten. De tre store obelisklignende monumentene ble skrevet tidligst av rådgiveren Tonyuquq i årene 717, 718 eller 720 f.Kr. De to andre ble reist år 732 og 735 f.Kr. De forteller i et episk språk om den legendariske opprinnelsen til det tyrkiske folk, gullalderen i deres historie, deres underkastelse av kineserne, og deres frigjøring av Bilge.
Inskripsjonene ble oppdaget av Nikolaj Jadrintsev, en russisk etnograf og arkeolog, på dennes ekspedisjon i 1889, publisert av Wilhelm Radloff og tolket av den danske filologen og epigrafen Vilhelm Thomsen i 1893. Skriften var meget lik skifttegne som var etterlatt av göktyrkere i Kina under Tang-dynastiet. Tegnene antas å stamme fra det sogdiske alfabet. En variant av skriften ble senere benyttet i Uigurriket og ble utviklet derfra på 1100-tallet til det mongolske alfabet. En variant kalt Jenisej, etter elven av samme navn, er kjent fra 800-tallets kirgiziske inskripsjoner. Orkhonskriften har muligens slektninger i Talasdalen i Turkestan og eventuelt også i det ungarske runesystemet.
Ettersom orkhonskriften ligner på germanske runer kalles de stundom for «tyrkiske runer». Likheten har sin årsak at de begge er formet etter det materiale som de ble risset inn på, som tre, bark og stein, men orkhonskriften har imidlertid runde former, noe runene mangler.


== Referanser ==
Magnetometer

En magnetometer er et vitenskapelig måleinstrument som benyttes for å måle styrken og/eller retningen hos magnetfeltet rundt instrumentet. Kaliumdamp brukes i flere typer magnetometer.


== Bruksområder ==


=== Geologi ===
Magnetometre benyttes i geologien for å måle jordens magnetfelt (magnetosfæren). Fremfor alt gir jernholdige mineraler utslag i magnetometre og kan derfor hjelpe i jakten etter malmfunn. 


=== Arkeologi ===
Svært sensitive magnetometre benyttes innen arkeologisk geofysikk for å kartlegge arkeologiske lokaliteter og skipsvrak. 


=== Astronomi ===
Magnetometre kan gjøres svært følsomme, og kan gi tegn på nordlysaktivitet innen selve nordlyset blir synlig. Det finnes et nettverk av magnetometre rundt jorden som konstant måler solvindens effekt på jordens magnetfelt.


=== Andre bruksområder ===
Magnetometre finnes også innebygde i ulike mobiltelefoner.


== Se også ==
Akselerometer
Citrus Heights

Citrus Heights er en by i Sacramento County i California.
Citrus Heights ble inkorporert i januar 1997, og ble den femte byen i Sacramento County. Ifølge United States Census Bureau har byen et totalt areal på 37,2 km², som alt er land.
Etter folketellingen i 2006 lå byens innbyggertall på 86 883.


== Eksterne lenker ==
(en) Offisielt nettsted 
(en) Citrus Heights, California – kategori av bilder, video eller lyd på Commons
Etnonym

Etnonym (fra gresk έθνος (ethnos som betyr folk) og όνομα (onoma som betyr navn) er navnet på en etnisk gruppe, enten det er gitt av en annen gruppe (et eksonym – eksempelvis lapper, sigøynere) eller om det er gruppens eget navn på seg selv (et autonym – eksempelvis samer, romanifolket).


== Referanser ==


== Se også ==
Innbyggernavn
Etnofaulismer
Vårsøg Hotell

Vårsøg Hotell (tidligere Surnadal Hotell) ligger på Skei i Surnadalen, i Surnadal kommune. Hotellet har 70 rom, samt restaurant, barer, diskotek og konferanselokaler. Lokal natur, kultur og historie er sentrale elementer i hotellmiljøet.
Det var kristiansunderen Ivar Holmeide som starta opp med hotelldrifta. Hotellet sto ferdig oppført høsten 1930, og Surnadal Hotell hadde offisiell åpning 8. mars 1931. Samdrift med Surnadal Kulturhus siden januar 2008. Hotellet skifta navn til Vårsøg Hotell om kvelden torsdag 8. mai 2008. Etter en oppgradering til rundt 75 millioner kroner, sto «nyhotellet» ferdigstilt mandag 1. november 2010, med påfølgende offisiell åpningsfest lørdag 6. november 2010. Ei gangbru over Skeivegen knytter Vårsøg Hotell fysisk sammen med Surnadal Kulturhus.


== Eksterne lenker ==
Vårsøg Hotell
Soilrør

Soilrør er avløpsrør i støpejern eller plast som fører kloakk fra toaletter og avløpsvann fra dusj og vaskeservant. Soilrør i plast kom på begynnelsen av 1960-tallet, men det installeres fortsatt soilrør i støpejern på grunn av deres branntekniske kvaliteter.I bygårder går soilrørene vanligvis fra taket, hvor røret ofte står åpent i en kasse eller beskyttet med en overdekkende hatt for å beskytte mot regnvann, som gir lufting av røret for å unngå vakuum i rørsystemet. Videre går det nedover og forbi alle nedenforliggende leiligheter som kobles på med en forgrening til hver leilighet og ned til kjelleren. I land med varmere klima så kan rørsystemet også være montert på utsiden av bygget, men Norges klima forhindrer dette, da frossent vann i rør kan medføre store ødeleggelser.Også røret fra kjeller og ut til det offentlige kloakknettet kalles soilrør.


== Plassering og levetid ==
Som regel er soilrørene bygget inn i vegger på våtrom / bad eller kjøkken.  Levetid på soilrør kan være alt fra 35 år og oppover, avhengig av soilrørenes kvalitet. For å unngå lekkasjer bør man bytte eller rehabilitere soilrørene når rørenes levetid er utløpt.


== Vedlikehold ==
For å undersøke kvaliteten på rørene er det vanlig å benytte seg av kamera for inspeksjon. Dersom utskifting er nødvendig har man to hovedvalg; bytte av rør eller rehabilitere rør. Rehabilitering av rør betyr at man for eksempel kjører inn en foring som blir ved hjelp av trykkluft presset igjennom det eksisterende røret, før denne såkalte "strømpen" herdes ved hjelp av varmluft. En slik type rehabilitering kalles også for "relining".Andre former for rehabilitering kan være å bruke et Epoxy-basert sprøytemiddel for å lage veggene på innsiden av røret glattere. Eldre soilrør blir ofte preget og ødelagt av rust, og slik sprøyting kan forlenge brukstiden til røret og er en noe mindre omfattende jobb enn å legge en ny foring inn i røret.
Å bytte soilrør kan føre til et relativt stort inngrep i bygningsmassen og det kan være kostbart. Dersom man ønsker rehabilitering uten inngrep i bygningsmassen er ovennevnte metoder godt egnet. Da mange av soilrørene går skjult bak vegger er det mange borettslag, boligselskap og/eller sameie som beslutter å gå for rehabilitering for å unngå å ødelegge rom som er pusset opp.


== Referanser ==
Politijuristene

Politijuristene er en norsk medlemsorganisasjon for alle jurister ansatt i Politi- og lensmannsetaten. Organisasjonen er en forening under Norges Juristforbund og har omkring 900 medlemmer. Foreningen organiserer både politijurister og sivilt tilsatte jurister i politiet.
Politijuristene ble stiftet i 1908 som Politiembedsmennenes landsforening og driver foruten lønns- og annen fagforeningsvirksomhet med kriminalpolitisk arbeid.
I 2018 ble Are Skjold-Frykholm valgt til ny leder for Politijuristene, og Marianne Børseth-Hansen ble samtidig valgt til ny nestleder i organisasjonen.


== Referanser ==


== Eksterne lenker ==
Offisielt nettsted